Robbie Wessels

Robert Albert Wessels (gebore 30 Oktober 1980 op Kroonstad) is 'n bekende Afrikaanse sanger en akteur. Hy is in 2005 deur Huisgenoot aangewys as Beste Nuweling in die Afrikaanse Musiekbedryf, en in 2006 is sy liedjie Leeuloop deur Huisgenoot aangewys as die Liedjie van die Jaar.Robbie Wessels: 'n Bietjie Stout, besoek op 5 Augustus 2008

 Biografie 
Wessels is op 30 Oktober 1980 op Kroonstad gebore. Hy gaan skool by Hoërskool Kroonstad en matrikuleer aan die Hoërskool Strand waarna hy drama aan die Technikon Pretoria (tans die Tshwane-Universiteit van Tegnologie) studeer. Hy verwerf sy diploma in 2002 waarna hy die vermaaklikheidswêreld aandurf. Kort daarna kry hy die geleentheid om die rol van Anton in RSG se radioverhaal Blinkwater te vertolk. Sy eerste televisierol was dié van Poena in die program Gauteng-alêng-alêng.

 Diskografie 
Wessels het die volgende albums uitgereik:
My Vissermanvriend se Pa, 2005
Halley se Komeet, 2007
Afrika Sonsak, 2009
Kaalvoet, 2011
Als wat ek het, 2014
Woestyn, 2017
Staan Saam, 2019
Die Sluise van die Hemel, 2020

 Filmografie 
Rolprente waarin Wessels speel:
 Poena is Koning (rolprent), 2007
 'n Saak van geloof, 2011
 100 meter Leeuloop, 2013
 As jy sing, 2013

 Sien ook 
 Leeuloop
 Poena is Koning (rolprent)
 Afrikaanse musiek
 Lys van Suid-Afrikaanse musikante

 Verwysings 

 Eksterne skakels 
 Robbie Wessels se amptelike webwerf

Kategorie:Suid-Afrikaanse akteurs
Kategorie:Afrikaanse sangers
Kategorie:Lewende mense
Kategorie:Afrikaners
Kategorie:Suid-Afrikaanse manlike akteurs
Kategorie:Alumni van Hoërskool Strand
Kategorie:Geboortes in 1980